
1. brigada SV

Spoštovani!

V Slovenski vojski se zavedamo pomena dobrih odnosov in dobrega sodelovanja, zato se vselej in povsod trudimo sobivati z okoljem v katerem delamo in živimo. Voljnost sodelovanja z lokalnim prebivalstvom pokažemo vedno v primerih, ko se slovenski državljani znajdejo v stiski po naravnih in drugih nesrečah, kot tudi takrat ko s svojim delovanjem lahko pripomoremo k dvigu kakovosti življenja. Zavedamo se, da lahko vojaška usposabljanja in vaje predstavljajo obremenitev za bližnje okolje, vendar to hkrati predstavlja tudi priložnost za regijo.

Z namenom vzpostavljanja boljših pogojev za sobivanje na lokalni ravni, vas kot predstavnike pomembne interesne skupine obveščamo, da se danes na širšem območju osrednjega vadišča SV in letališča Divača začenja mednarodno vojaško usposabljanje Neptunov udarec (angleško Neptune Thrust). Namen usposabljanja, ki bo potekalo bo do 22. maja, je skupno urjenje 157. logističnega polka SV (175. LOGP) in 173. logističnega bataljona (173. Brigade Support Battalion – 173. BSB) ameriške vojske, nadgradnja dobrega sodelovanja med enotama in dvig ravni usposobljenosti in povezljivosti sodelujočih posameznikov in enot. Aktivnost podpira urjenje voda za vzdrževanje logističnega modula, podpira vzpostavitev zmogljivosti SV za pripravo in prevoz materiala in opreme s helikopterji  (SLIC) v SV. Usposabljanje bo tudi del priprav 157. LOGP na osrednjo vajo SV v letu 2015 in bo podpiralo doseganje operativnih zmogljivosti polka. V prvem tednu usposabljanja so načrtovana usposabljanja posameznikov in  enot iz bojnih in drugih postopkov na OSVAD Postojna, v okviru katerih se bo izvajalo tudi usposabljanje usmerjevalcev združenih ognjev in padalcev. Na letališče v Divači bosta 12. maja, med 14.30 in 16.30, izvedena dva padalska skoka po 60 padalcev in dostava opreme preko zračne oskrbe. V drugem tednu bodo poudarki na nočnem usposabljanju, na pripravah za dvig usposobljenosti za sodelovanje na vajah in usposabljanju enote, ki bo spremljala in pripravljala tovore za prevoze s helikopterji (SLIC). 

Gibanje na območju izvajanja usposabljanja bo omejeno, saj gre za izvajanje vojaških aktivnosti, a le v tolikšnem obsegu, kot je nujno potrebno za zagotovitev varnosti vseh udeležencev in civilnega prebivalstva. Hkrati velja pa opozorilo, da bo zaradi premikov vojaških vozil povečan promet v okolici vadišč. 

Hkrati pa se na območju Vipavska dolina, Novo Mesto – Kočevje, OSVAD Postojna začenja skupno usposabljanje usmerjevalcev združenega ognja (UZO), ki bo potekalo med 11. in 14. majem. Usmerjevalci združenega ognja so ključni nosilci povezave med zračnimi in kopenskimi silami. Usposabljanje je namenjeno nadgradnji znanj in izmenjavi izkušenj med UZO SV in zavezniških sil. Z omenjeno dejavnostjo želi SV izvesti varno in strokovno usposabljanje, skladno z vsemi veljavnimi varnostnimi predpisi s področja uporabe zračnih plovil v prostoru Republike Slovenije.

V času izvajanja usposabljanja bodo zračna plovila SV Pilatus PC-9M in BELL 206 ter letala F 16 zračnih sil ZDA v Evropi na območju usposabljanja izvajala prelete med 9. in 13. uro. V času naletov bodo nad OSVAD Postojna zaprte vse cone, skladno z NOTAM. Plovila SV bodo vzletala in pristajala na letališču SV Cerklje ob Krki, zavezniška z Italijanske baze v Avianu. Samo usposabljanje bo potekalo brez uporabe streliva, razen štirih naletov F-16, ki bodo nad OSVAD Postojna vadbene bombe BDU33. UZO se bodo premikali v vozilih SV in s civilnimi vozili, po javnih površinah izven vadišč SV, in sicer brez uporabe orožja, streliva ali drugih artificij. Gibanje, izven vadišč SV, na območju izvajanja usposabljanja ne bo omejeno, saj gre le za prisotnost pripadnikov SV in tujih oboroženih sil, njihovo delovanje pa bo skoraj neopazno. Velja pa opozorilo, da bo zaradi nizkih preletov zračnih plovil, v času zapor zračnega prometa povzročen dodaten hrup v širšem lokalnem okolju.
Časovni intervali zapor zračnega prostora:

	DAN/URA(local time)
	PLATFORMA
	LOKACIJA/NALOGA

	PONEDELJEK, 11MAJ15

	0900-1000
	1XPC9M
	BOX VIPAVSKA DOLINA/CAS

	0930-1015
	4XF16
	POČEK LIVE/CAS

	1000-1100
	1XB206
	BOX VIPAVSKA DOLINA/CAS

	1200-1300
	1XPC9M
	BOX VIPAVSKA DOLINA/CAS

	TOREK, 12MAJ15

	0900-1000
	1XPC9M
	BOX VIPAVSKA DOLINA/CAS

	0930-1015
	4XF16
	POČEK LIVE/CAS

	1000-1100
	1XPC9M
	BOX VIPAVSKA DOLINA/CAS

	1200-1245
	4XF16
	BOX VIPAVSKA DOLINA/CAS

	SREDA, 13MAJ15

	0900-1000
	1XPC9M
	BOX NOVO MESTO/CAS

	0930-1015
	4XF16
	POČEK LIVE/CAS

	1000-1100
	1XB206
	BOX NOVO MESTO/CAS

	1200-1300
	1XPC9M
	BOX NOVO MESTO/CAS

	ČETRTEK, 14MAJ15

	0930-1015
	4XF16
	POČEK LIVE/CAS

	1200-1245
	4XF16
	BOX VIPAVSKA DOLINA/CAS


Prebivalce in obiskovalce vljudno prosimo za razumevanje. 
Več podatkov o usposabljanju je na voljo na oglasnih deskah v lokalnih skupnostih ter na spletnih straneh SV. 
Za ogled naših aktivnosti pa smo za vas vabimo, da se nam pridružite v soboto 23. maja 2015, med 10. in 17. uro na OSVAD Postojna, kjer smo za vas pripravili nepozaben dan.

Prijeten pozdrav iz Slovenske vojske!
Polkovnik 

Roman Urbanč
poveljnik 1. brigade SV

